стандарти и процедури за оценяване на съответствието, определени в Споразумението за технически пречки пред търговията, което се съдържа в приложение 1А към Споразумението за СТО (наричано по-нататък Споразумението за „ТПТ“), които могат да засегнат търговията със стоки между страните.
 2. Независимо от разпоредбата на параграф 1 от настоящия член, настоящата глава не се прилага нито за санитарните и фитосанитарните мерки, определени в приложение А към Споразумението за санитарните и фитосанитарните мерки, което се съдържа в приложение 1А към Споразумението за СТО (наричано по-нататък „Споразумението за СФМ“), нито за спецификациите за закупуване, изготвени от държавни органи, съдържащи изискванията им относно производството или потреблението.
 3. За целите на настоящата глава се прилагат определенията, използвани в приложение I към Споразумението за ТПТ.
 Член 54
 Потвърждаване на Споразумението за технически пречки пред търговията (ТПТ)
 Страните потвърждават правата и задълженията, които те имат една към друга съгласно Споразумението за ТПТ, което е включено в настоящото споразумение и съставлява част от него.
 Член 55
 Техническо сътрудничество
 1. Страните засилват своето сътрудничество в сферата на техническите регламенти, стандартите, метрологията, наблюдението на пазара, акредитацията и процедурите за оценяване на съответствието с оглед на повишаването на взаимното разбиране на съответните им системи и улесняване на достъпа до съответните им пазари. За тази цел те могат да установят диалози относно регулаторната уредба както на хоризонтално, така и на секторно равнище.
 2. В рамките на своето сътрудничество страните се стремят да идентифицират, разработват и насърчават инициативи за улесняване на търговията, които могат да включват, но не са ограничени до:
 а)
 задълбочаване на регулаторното сътрудничество, например чрез обмен на информация, опит и данни, научно и техническо сътрудничество с оглед на подобряването на качеството на техните технически регламенти, стандарти, изпитването, наблюдението на пазара, сертифицирането и акредитацията и ефикасното използване на регулаторните ресурси;
 б)
 подпомагане и насърчаване на сътрудничеството между съответните им организации, публични или частни, отговорни за метрологията, стандартизацията, изпитването, наблюдението на пазара, сертифицирането и акредитацията;
 в)
 насърчаване на развитието на качествена инфраструктура за стандартизация, метрология, акредитация, оценка на съответствието и на системата за наблюдение на пазара в Украйна;
 г)
 насърчаване на участието на Украйна в работата на съответните европейски организации;
 д)
 търсене на решения за преодоляване на пречки пред търговията, които могат да възникнат;
 е)
 координиране на позициите им в рамките на търговски и регулаторни организации като СТО и Икономическата комисия за Европа на ООН (наричана по-нататък „ИКЕ на ООН“).
 Член 56
 Сближаване по отношение на технически регламенти, стандарти и оценки на съответствието
 1. Украйна предприема необходимите мерки с цел постепенното постигане на съответствие с техническите регламенти и европейските процедури за стандартизация, метрология, акредитация и оценка на съответствието и системата за наблюдение на пазара, и се ангажира да следва принципите и практиките, установени в съответните решения и регламенти на ЕС (8).
 2. С оглед на постигането на целите, посочени в параграф 1 и в съответствие с графика от приложение III към настоящото споразумение Украйна:
 i)
 включва съответните достижения на правото на ЕС в законодателството си;
 ii)
 извършва административните и институционалните реформи, които са необходими за прилагането на настоящото споразумение и на Споразумението